PIRMĀS INSTANCES TIESAS SPRIEDUMS (viena tiesneša sastāvā)
2007. gada 12. decembrī
Lieta T‑307/04
Carlo Pagliacci
pret
Eiropas Kopienu Komisiju
Ierēdņi – Atklāts konkurss – Neiekļaušana rezerves sarakstā – Paziņojuma par konkursu pārkāpums – Nepieciešamie diplomi un profesionālā pieredze
Priekšmets         Prasība atcelt konkursa COM/A/1/02 komisijas lēmumu, ar kuru prasītājam tā kārtoto pārbaudījumu ietvaros piešķirts tāds novērtējums,
kas nav pietiekams iekļaušanai veiksmīgo kandidātu sarakstā
Nolēmums         Atcelt konkursa COM/A/1/02 komisijas lēmumu, ar kuru Carlo Pagliacci tā kārtoto pārbaudījumu ietvaros piešķirts tāds novērtējums, kas nav pietiekams iekļaušanai veiksmīgo kandidātu sarakstā.
Komisija atlīdzina tiesāšanās izdevumus.
Kopsavilkums
Ierēdņi – Konkurss – Konkurss, kas balstīts uz kvalifikāciju un pārbaudījumiem – Pielaišanas nosacījumi
(Civildienesta noteikumu III pielikuma 1. pants)
Konkursa, kas balstīts uz kvalifikāciju un pārbaudījumiem, komisijai katrā konkrētajā gadījumā ir jāizvērtē, vai iesniegtie
diplomi un katra kandidāta profesionālā pieredze atbilst Civildienesta noteikumos un paziņojumā par konkursu paredzētajam
līmenim. Komisijai šajā sakarā ir plaša rīcības brīvība un Pirmās instances tiesai ir vienīgi jāpārbauda, vai tās izmantošanā
nav pieļauta acīmredzama kļūda.
Tomēr, kaut arī tai ir rīcības brīvība, komisijai ir saistošs publicētā paziņojuma par konkursu saturs. Līdz ar to, atļaujot
piedalīties konkursā tādam kandidātam, kura diploms neatbilst paziņojumā par konkursu paredzētajām prasībām, komisija pieļauj
acīmredzamu kļūdu vērtējumā.
(skat. 36.–38. un 43. punktu)
Atsauces
Pirmās instances tiesa: 1991. gada 28. novembris, T‑158/89 Van Hecken/EESK, Recueil, II‑1341. lpp., 22. punkts; 1999. gada 11. februāris, T‑244/97 Mertens/Komisija, Recueil FP, I‑A‑23. un II‑91. lpp., 44. punkts; 2000. gada 21. novembris, T‑214/99 Carrasco Benítez/Komisija, Recueil FP, I‑A‑257. un II‑1169. lpp., 69. punkts; 2002. gada 13. marts, T‑139/00 Bal/Komisija, Recueil FP, I‑A‑33. un II‑139. lpp., 35. punkts; 2002. gada 13. marts, T‑357/00, T‑361/00, T‑363/00 un T‑364/00 Martínez Alarcón u.c./Komisija, Recueil FP, I‑A‑37. un II‑161. lpp., 61. punkts un tajā minētā judikatūra; 2002. gada 28. novembris, T‑332/01 Pujals Gomis/Komisija, Recueil FP, I‑A‑233. un II‑1155. lpp., 39.–41. punkts; 2005. gada 11. maijs, T‑25/03 de Stefano/Komisija, Krājums‑CDL, I‑A‑125. un II‑573. lpp., 34. punkts un tajā minētā judikatūra.